Middelsstore, avlange, blanke, brokete trebukker. Antennene er noe kortere enn kroppen. Pronotum er mer eller mindre tønneformet med en kort tann i midten. Dekkvingene er forkortede og dekker ikke bakkroppen, de mørkfargede flygevingene (bakvingene) stikker ut bak dekkvingene og gjør at disse billene overflatisk minner om veps. Dekkvingene er gulaktige med en mørk flekk.